Alexander Gullichsen

Alexander Gullichsen (født 1865 i Drammen, død 16. juli 1917) var en norsk direktør og konsul. Han var direktør for W. Gutzeit & Co. fra 1906 til 1917, ble stamfar til en familie som har spilt en betydningsfull rolle i finsk samfunnsliv og kulturliv. Han gikk Kristiania handelsgymnasium i tenårene og kom til Finland i 1883, bare 18 år gammel.Aftenposten aften – Nekrolog (19. juli 1917, s.2)

Sønnen Harry Gullichsen, direktør for papirfabrikken Ahlström, var gift med Maire Ahlström Gullichsen, som sammen med arkitekt Alvar Aalto grunnla møbelprodusenten Artek. For ekteparet Gullichsen tegnet Aalto et av sine hovedverk, Villa Mairea. Deres sønn er den kjente arkitekten Kristian Valter Gullichsen (født 1932), og sønnesønnen er kunstneren Alvar Gullichsen (født 1961). Professor Johan Erik Gullichsen er styreleder for Ahlström-konsernet og en verdenskjent forsker innen papirteknologi.

 Referanser 

Kategori:Norske forretningsfolk
Kategori:Personer fra Drammen kommune
Kategori:Fødsler i 1865
Kategori:Dødsfall i 1917